
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 725 

9 Μαΐου 2007 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Σύσταση Νομικού Προσώπου με την επωνυμία 
«ΟΡΓΑΝΙΣΜΟΣ ΠΟΛΙΤΙΣΜΟΥ ΚΑΙ ΑΘΛΗΣΗΣ 
ΔΗΜΟΥ ΠΡΑΜΑΝΤΩΝ» στο Δήμο Πραμάντων 

Νομού Ιωαννίνων. 1 

Τροποποίηση συστατικής πράξης της Επιχείρησης 
με την επωνυμία «Αναπτυξιακή Επιχείρηση Δήμου 

Παρελίων». 2 

Τροποποίηση της συστατικής πράξης του Νομικού 
Προσώπου με την επωνυμία «Καψαλάκειος 
Πολιτιστική Στέγη» στον Δήμο Ν. Μηχανιώνας 
του Ν. Θεσσαλονίκης. 3 


ΑΠΟΦΑΣΕΙ Σ 

Αριθμ. 8517 (1) 


Σύσταση Νομικού Προσώπου με την επωνυμία «ΟΡΓΑΝΙ- 

ΣΜΟΣ ΠΟΛΙΤΙΣΜΟΥ ΚΑΙ ΑΘΛΗΣΗΣ ΔΗΜΟΥ ΠΡΑΜΑ¬ 
ΝΤΩΝ» στο Δήμο Πραμάντων Νομού Ιωαννίνων. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΗΠΕΙΡΟΥ 

Έχοντας υπόψη: 

1. Τις διατάξεις των άρθρων 239 και 240 του Κ.Δ.Κ. 
(ν. 3463/2006 ) 

2. Την υπ’ αριθμ. 22/2007 απόφαση του Δ.Σ. Πραμά¬ 
ντων. 

3. Την υπ’ αριθμ. 3950/19.3.2007 απόφασή μας η οποία 
δεν δημοσιεύθηκε στο ΦΕΚ, κατόπιν του υπ’ αριθμ. 
45683/11.4.2007 εγγράφου του Εθνικού Τυπογραφείου 

4. Την υπ’ αριθμ. 20922/19.9.2001 ( ΦΕΚ.1271/Β/2.10.2001 ) 
απόφασή μας, «Μεταβίβαση αρμοδιοτήτων και παροχή 
εξουσιοδότησης υπογραφής αποφάσεων, εγγράφων 
κ.λ.π. ΜΕ ΕΝΤΟΛΗ ΓΕΝΙΚΟΥ ΓΡΑΜΜΑΤΕΑ ΠΕΡΙΦΕΡΕΙΑΣ», 
αποφασίζουμε: 

1. Συστήνουμε Νομικό Πρόσωπο Δημοσίου Δικαίου 
(Ν.Π.Δ.Δ.) με την επωνυμία:« ΟΡΓΑΝΙΣΜΟΣ ΠΟΛΙΤΙΣΜΟΥ 
ΚΑΙ ΑΘΛΗΣΗΣ ΔΗΜΟΥ ΠΡΑΜΑΝΤΩΝ » στο Δήμο Πρα¬ 
μάντων του Νομού Ιωαννίνων. 

2. Σκοπός του Νομικού Προσώπου είναι: 

α) Η δημιουργία της αναγκαίας πολιτιστικής και αθλη¬ 
τικής υποδομής σε όλα τα Τ.Δ. του Δήμου καθώς επίσης 
η συντήρηση, βελτίωση και σωστή αξιοποίησή της. 


β) Ο συντονισμός της δράσης των πολιτιστικών, λαο- 
γραφικών και αθλητικών συλλόγων του Δήμου. 

γ) Η διαφύλαξη διάσωση και προβολή της πολιτιστικής 
κληρονομιάς, της περιοχής καθώς επίσης’του ιστορικού 
και αρχαιολογικού της πλούτου. 

δ) Η έκδοση εντύπων, περιοδικών, φυλλαδίων, αφισών, 
κ.λ.π. μέσων διάδοσης και προβολής του πολιτιστικού 
πλούτου της περιοχής και της σύγχρονης καλλιτεχνικής 
και πνευματικής δημιουργίας. 

ε) Η εξασφάλιση των προϋποθέσεων για την ολό¬ 
πλευρη ανάπτυξη των δημιουργικών ικανοτήτων στις 
τέχνες με τη συνεργασία των πολιτιστικών φορέων, 
ερασιτεχνικών ομάδων και ανθρώπων του πνεύματος 
και της τέχνης. 

στ) Η παροχή εκπαιδευτικών, πολιτιστικών, επιμορ¬ 
φωτικών και ψυχαγωγικών υπηρεσιών μέσα από ένα 
πρόγραμμα πολιτιστικής ανάπτυξης. 

ζ) Η εξασφάλιση των προϋποθέσεων για τή δημιουργι¬ 
κή αξιοποίηση του ελεύθερου χρόνου των δημοτών στα 
πλαίσια ανάπτυξης προγραμμάτων μαζικού αθλητισμού 
κοιτά ηλικίες και ειδικές ανάγκες αθλουμένων, 
η) Η οργάνωση αθλητικών εκδηλώσεων, 
θ) Η ίδρυση και λειτουργία μουσείων, θεατρικών 
ομάδων, μουσικών τμημάτων και ωδείρυ. χορευτικών 
τμημάτων, αθλητικών τμημάτων, κέντρο δημιουργικής 
απασχόλησης νέων κ.λ.π. 

ι) Η διαμόρφωση περιβαλλοντικής συνείδησης μεταξύ 
των δημοτών. 

Οι σκοποί αυτοί, θα επιδιώκονται με σεμινάρια, δια¬ 
λέξεις, συζητήσεις, μουσικές παραστάσεις, προβολές 
ταινιών, θεατρικές παραστάσεις, εκθέσεις ζωγραφικής, 
εκθετήρια διάφορων ειδών χειροτεχνίας, υφαντική κ.λ.π., 
συγκεντρώσεις λαογραφικού υλικού και γενικότερα 
κάθε είδους εκδηλώσεις που συμβάλουν στην προα¬ 
γωγή της πνευματικής και πολιτιστικής ανάπτυξης των 
συμμετεχόντων. 

3. Έδρα του Νομικού Προσώπου θα είναι το Τ.Δ. Πρα¬ 
μάντων. 

4. Πόροι του Νομικού Προσώπου είναι: 

α) ετήσια τακτική ή έκτακτη επιχορήγηση του Δή¬ 
μου. 

β) κάθε είδους εισφοράς, δωρεές, κληρονομιές και 
κληροδοσίες. 

γ) εισπράξεις από το αντίτιμο υπηρεσιών που θα πα¬ 
ρέχονται από το Ν.Π. 

δ) πρόσοδοι από την ίδια αυτού περιουσία, καθώς και 
από τη συμμετοχή τους σε προγράμματα. 

ε) κάθε είδους επιχορηγήσεις. 

5. Το Νομικό Πρόσωπο θα εκπροσωπείται στα δικα¬ 
στήρια και σε κάθε δημόσια αρχή από τον πρόεδρο 
του διοικητικού συμβουλίου και όταν αυτός κωλύεται ή 
απουσιάζει από τον αντιπρόεδρο. 

6. Το Νομικό Πρόσωπο διοικείται από 7μελές διοικη¬ 
τικό συμβούλιο το οποίο μαζί με τους αναπληρωτές 
του ορίζεται από το δημοτικό συμβούλιο, σύμφωνα με 
τις διατάξεις του άρθρου 240 του Κώδικα Δήμων και 
Κοινότητα (ν. 3463/2006). 

Κάλυψη δαπάνης: (Αρθρο 27 ν. 2081/1992) 

Από τις διατάξεις της απόφασης αυτής δεν προκαλεί- 
ται δαπάνη σε βάρος του προϋπολογισμού του Δήμου 
Πραμάντων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ιωάννινα, 19 Απριλίου 2007 

Με εντολή Γενικού Γραμματέα Περιφέρειας 
Ο Προϊστάμενος Δ/νσης 
ΧΡΗΣΤΟΣ ΤΣΙΑΤΟΥΡΑΣ 

-♦- 

Αριθμ. 2909 (2) 

Τροποποίηση συστατικής πράξης της Επιχείρησης με 
την επωνυμία «Αναπτυξιακή Επιχείρηση Δήμου Πα- 
ρελίων». 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΙΟΝΙΩΝ ΝΗΣΙΩΝ 

Έχοντας υπόψη: 

1. Τις διατάξεις του ν. 2503 (ΦΕΚ 107/Α/30.5.1997) «Δι¬ 
οίκηση, Οργάνωση, Στελέχωση της Περιφέρειας, Ρύθ¬ 
μιση θεμάτων για την Τοπική Αυτοδιοίκηση και άλλες 
διατάξεις». 

2. Τις διατάξεις του άρθρου 277 του π.δ 410/1995 
σε συνδυασμό με τις όμοιες του άρθρου 270 του ν. 
3463/2006. 

3. Την υπ’ αριθμ. 30473/16.1.2001 απόφασή μας περί 
σύστασης Αναπτυξιακής Επιχείρησης με την Επωνυμία 
«Αναπτυξιακή Επιχείρηση Δήμου Παρελίων». 

4. Την υπ’ αριθμ. 50/2007 απόφαση του Δημοτικού 
Συμβουλίου Δήμου Παρελίων, σχετικά με την αύξηση 
του κεφαλαίου της ως άνω Επιχείρησης. 

5. Τη σχετική Οικονομοτεχνική μελέτη και την από 
29.3.2007 έκθεση αξιολόγησης, αποφασίζουμε: 

Τροποποιούμε την υπ’ αριθμ. 30473/16.1.2001 απόφασή 
μας περί σύστασης Επιχείρησης με την επωνυμία «Ανα¬ 
πτυξιακή Επιχείρηση Δήμου Παρελίων», και αυξάνουμε 
το κεφάλαιο της επιχείρησης κατά € 150.000 κατά τα 
ειδικότερα οριζόμενα στην υπ’ αριθμ. 50/2007 απόφασης 
του Δημοτικού Συμβουλίου. 

Κατά τα λοιπά ισχύει η ως άνω απόφασή μας. 

Από τις διατάξεις της απόφασης αυτής, προκαλείται 
δαπάνη ύψους € 150.000 η οποία θα καλυφθεί από τον 
προϋπολογισμό του Δήμου Παρελίων. 

Η απόφαση αυτή, να δημοσιευθεί στην Εφημερίδα 
της Κυβερνήσεως. 


Αριθμ. 10704 (3) 

Τροποποίηση της συστατικής πράξης του Νομικού Προ¬ 
σώπου με την επωνυμία «Καψαλάκειος Πολιτιστική 
Στέγη» στον Δήμο Ν. Μηχανιώνας του Ν. Θεσσαλο¬ 
νίκης. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη : 

1. Τις διατάξεις του άρθρου 240 του ν. 3463/2006 (ΦΕΚ 
114/τ.Α78.6.2006). 

2. Τις διατάξεις της παρ. 10 του άρθρου 6 του ν. 
2503/1997. 

3. Την υπ’ αριθμ. Ε.Σ. 14886/30.4.1996 απόφαση του 
Περιφερειακού Διευθυντού Ν. Θεσσαλονίκης, που αφο¬ 
ρούσε την σύσταση του νομικού προσώπου με την επω¬ 
νυμία «Καψαλάκειος Πολιτιστική Στέγη» στο Δήμο Ν. 
Μηχανιώνας του Ν. Θεσσαλονίκης, όπως τροποποιήθηκε 
και συμπληρώθηκε μεταγενέστερα. 

4. Την υπ’ αριθμ. 97/2007 απόφαση του Δημοτικού 
Συμβουλίου Ν. Μηχανιώνας. 

5. Την υπ’ αριθμ. 5631/26.7.2000 (ΦΕΚ 1032/Β/22.8.2000) 
απόφαση του Γενικού Γραμματέα Περιφέρειας Κε¬ 
ντρικής Μακεδονίας όπως αναδημοσιεύτηκε στο ΦΕΚ 
1339/τ.Β/6.11.2000, τροποποιήθηκε και συμπληρώθηκε 
με την υπ’ αριθμ. 7427/19.8.2004 (ΦΕΚ 1293/Β723.8.2004) 
απόφασή μας «περί ορισμού εισηγητών και μεταβίβαση 
εξουσίας υπογραφής «Με εντολή Γ ενικού Γ ραμματέα» 
αποφάσεων, εγγράφων και άλλων πράξεων στο Γ ενικό 
Διευθυντή, Διευθυντές και Προϊσταμένους Διευθύνσεων, 
Τμημάτων και Γ ραφείων των Υπηρεσιών της Περιφέρει¬ 
ας Κεντρικής Μακεδονίας, αποφασίζουμε: 

1. Τροποποιούμε την υπ’ αριθμ. Ε.Σ. 14886/30.4.1996 
απόφαση του Περιφερειακού Διευθυντού Ν. Θεσσαλο¬ 
νίκης, που αφορούσε την σύσταση του νομικού προσώ¬ 
που με την επωνυμία «Καψαλάκειος Πολιτιστική Στέγη» 
στον Δήμο Ν. Μηχανιώνας του Ν. Θεσσαλονίκης, όπως 
τροποποιήθηκε και συμπληρώθηκε μεταγενέστερα, ως 
προς το ποσό της ετήσιας επιχορήγησης από το Δήμο, 
η οποία αυξάνει από το ποσό των 30.000,00 € στο ποσό 
των 60.000,00 €. 

2. Κατά τα λοιπά ισχύει η υπ’ αριθμ. Ε.Σ. 14886/30.4.1996 
απόφαση του Περιφερειακού Διευθυντού Ν. Θεσσαλο¬ 
νίκης, όπως τροποποιήθηκε και συμπληρώθηκε μετα¬ 
γενέστερα. 

Κάλυψη δαπάνης: Από τις διατάξεις της απόφασης 
αυτής προκαλείται δαπάνη σε βάρος του προϋπολο¬ 
γισμού του Δήμου Ν. Μηχανιώνας ύψους τουλάχιστον 
60.000,00 € που έχει εγγράφει στον Κ.Α. 00.6715.02 του 
προϋπολογισμού για το τρέχον και για τα επόμενα οι¬ 
κονομικά έτη. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 16 Απριλίου 2007 


Κέρκυρα, 3 Απριλίου 2007 
Ο Γ ενικός Γ ραμματέας Περιφέρειας 


Με εντολή Γ ενικού Γ ραμματέα Περιφέρειας 
Ο Διευθυντής 


ΣΩΤΗΡΙΟΣ ΒΟΣΔΟΥ 

